钦定古今图书集成/明伦汇编/氏族典/第234卷 > 张磐
## 钦定古今图书集成/明伦汇编/氏族典/第234卷 > 张磐

按《后汉书度尚传》，尚为荆州刺史，见胡兰馀党南走
苍梧，惧为己责，乃伪上言“苍梧贼入荆州界。于是征
交阯刺史张磐下廷尉。辞状未正，会赦见原。磐不肯
出狱，自列曰：‘磐备位方伯，为国爪牙，而为尚所枉。夫
事有虚实，法有是非，磐实不辜，赦无所除，如忍以苟
免，永受侵辱之耻，乞传尚诣廷尉，面对曲直，足明真
伪’。”廷尉以其状上，诏书征尚到廷尉，词穷受罪，以先
有功得原。磐字子石，丹阳人，以清白称，终于庐江太
守。